Diari Oficial de la Generalitat Valenciana


Sumari del DOGV 4205, del 07-03-2002 (2002/1959)

Notificació de resolució de caducitat al senyor Ricardo Piera Ballesteros.
--------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1959


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució de caducitat al senyor Ricardo Piera Ballesteros. [2002/X1959]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de la resolució de caducitat al senyor Ricardo Piera Ballesteros, ja que no s'ha pogut practicar en el seu domicili.
  
Vist l'expedient iniciat a instància del senyor Ricardo Piera Ballesteros la resta de dades del qual s'hi especifiquen, i en el qual consten els següents:
  
Antecedents de fet
  
Primer. Que, amb data 04.08.98, li va ser notificat el requeriment per a l'esmena de les objeccions que en aquest li indicaven.
  
Segon. Que, davant l'incompliment del requeriment, va ser advertit de la caducitat, mitjançant un escrit notificat amb data 22.05.01, sense que conste que haja sigut complit en el termini de tres mesos, ja que no han sigut esmenades les objeccions següents:
  
\*Annex al contracte, per quadruplicat, firmat pel comprador i el venedor on conste la clàusula referent als ingressos, en la qual el comprador declara que els seus ingressos familiars ponderats no superen de 5,5 vegades el salari mínim interprofessional.
  
\* Haurà de presentar annex al contracte per quadruplicat, firmat pel comprador i el venedor on faça constar el carrer i el número de policia de l'habitatge.
  
\* Una fotocòpia de la declaració de l'impost sobre la renda de les persones físiques (IRPF) de l'exercici fiscal 1997 (si hi ha rendiments de capital immobiliari, es presentarà, a més, el rebut de l'impost de béns immobles (IBI), que acredite la naturalesa de l'immoble o, si és procedent, el justificant d'haver transmès el citat habitatge).
  
Fonaments de dret
  
Primer. L'article 92 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i, per tant, l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions impedeix dictar resolució expressa de l'expedient.
  
Vist el citat article 92 i els altres concordants de la mencionada Llei 30/92, resolc:
  
Declarar la caducitat del procediment iniciat a sol·licitud de l'interessat, amb arxiu de totes les actuacions practicades en aquest.
  
Contra la present resolució, que no posa fi a la via administrativa, podrà interposar recurs d'alçada davant del director general d'Arquitectura i Habitatge, en el termini d'un mes comptador des de l'endemà de la notificació de la present, de conformitat amb el que estableix l'article 114 de la citada Llei 30/92.